มาเที่ยวจันทบุรี เห็นคาเฟ่นี้น่าสนใจเลยแวะเข้าสักหน่อย เมนูที่สั่งไปก็มีสปาเกตตี้แฮมเห็ดพริกแห้ง เบอร์เกอร์เนื้อ เค้กมะปี๊ด มะนาวมิ้นท์โซดา รวมราคาทั้งหมด 555 บาท (ไปกันสองคน)

1. สปาเกตตี้แฮมเห็ดพริกแห้ง 
สำหรับใครที่ชอบเส้นแบบไม่อ่อนนุ่มมาก เป็นตัวเลือกที่ดี รสชาติกลมกล่อม เผ็ดกำลังพอดี และผัดน้ำมันไม่เยิ้มจนเกินไป

2. เบอร์เกอร์เนื้อ 
มาพร้อมเฟรนช์ฟรายด์ ผักสลัด และซอสสามชนิด อันนี้ไม่ได้กิน แต่เพื่อนบอกว่าโดยรวมโอเค แค่เนื้อแข็งไปนิดหน่อย

3. เค้กมะปี๊ด 
ใครที่ชอบของหวาน แต่ไม่หวานเลี่ยนก็ขอแนะนำอันนี้ เพราะจะได้รับรสเปรี้ยวจากมะปี๊ดไปเต็มๆ ส่วนตัวว่าน่าจะลดครีมอีกนิดจะโอเคกว่านี้

4. มะนาวมิ้นท์โซดา
รสชาติออกเปรี้ยว แต่ไม่มีความเย็นของมิ้นท์ เลยอาจจะแปร่งๆ หน่อย 